Kies jou toekomsweg
Voornemende studente word gekonfronteer met 'n wye verskeidenheid program- en loopbaanopsies – beslis 'n voorreg, maar soms ook 'n dilemma wat tot heelwat kopkrap kan aanleiding gee. Die Universiteit Stellenbosch stel dit as ŉ prioriteit om voornemende studente te ondersteun om realistiese program- en loopbaankeuses te maak. Daarom bied ons 'n professionele loopbaanadviesdiens aan.
​Wie kan van hierdie diens gebruik maak?
Hierdie diens word aangebied vir graad 11- en 12-leerders.
Dit sluit in 'n 4 uur psigometriese assessering van persoonlikheid, aanleg en belangstellings, ŉ 1 uur individuele gespreksessie, asook 'n geskrewe verslag van die resultate en aanbevelings. Aanbevelings word gemaak op grond van die kliënt se unieke profiel en kan dus programme aan 'n verskeidenheid van hoër onderwysinstellings insluit. Hierdie geleentheid word dus aangebied vir alle voornemende studente, en nie slegs vir diegene wat aan die Universiteit Stellenbosch wil studeer nie.
Koste van die diens: Die koste beloop R2250 per kliënt
- Ons is oop tydens skoolvakansies.
- Ander dienste (bv. loopbaanvoorligting in skole, spesiale projekte en/of werkswinkels) kan ook gelewer word. Koste word bepaal deur die aard van die projek.